વિવેક પોતાની વાતને અાગળ વધારતાં કહે છે કે પૈસા લગાવનાર લોકો પ્રત્યે હવે સરકારનું વલણ એવું છે કે સરકાર તેમને જ સવાલ પૂછે છે કે તમે ભારતમાં પૈસાની સાથે શું નવી ટેક‌િનક લઈને અાવી રહ્યા છો, કેટલા રોજગાર લાવો છો, દેશની અંદર ખુદને કેટલા સામેલ કરશો? રાજનીતિમાં જોડાવાના સવાલ અંગે વિવેક કહે છે કે મને ૨૦૧૪માં જ ભારત સરકારે પાર્ટીમાં જોડાવવાનું અામંત્રણ અાપ્યું હતું, પરંતુ હું પાર્ટીમાં જોડાઈને કામ કરવા ઇચ્છતો નથી. જ્યારે અાપણે કોઈ પાર્ટીમાં સામેલ હોઈઅે છીઅે ત્યારે તાકાત તો ઘણી મળે છે, પરંતુ કોઈ પણ મુદ્દે ખૂલીને બોલવાની અાઝાદી મળતી નથી. તમે ખૂલીને કોઈની નિંદા પણ કરી શકતા નથી. તમારે પક્ષની વિચારધારાનું ધ્યાન રાખવું પડે છે. તેથી મેં ક્યારેય પાર્ટી જોઈન ન કરી.